title: 2013/594/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega organa za vrednostne papirje in trge za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropskega organa za vrednostne papirje in trge za proračunsko leto 2011

text:
               16.11.2013

               SL

               Uradni list Evropske unije

               L 308/282

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropskega organa za vrednostne papirje in trge za proračunsko leto 2011
   (2013/594/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega organa za vrednostne papirje in trge za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega organa za vrednostne papirje in trge za proračunsko leto 2011, skupaj z odgovori organa (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (4), zlasti člena 64 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za ekonomske in monetarne zadeve (A7-0115/2013),

               1.

               podeli razrešnico izvršni direktorici Evropskega organa za vrednostne papirje in trge glede izvrševanja proračuna organa za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršni direktorici Evropskega organa za vrednostne papirje in trge, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 157.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 84.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega organa za vrednostne papirje in trge za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega organa za vrednostne papirje in trge za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega organa za vrednostne papirje in trge za proračunsko leto 2011, skupaj z odgovori organa (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (4), zlasti člena 64 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za ekonomske in monetarne zadeve (A7-0115/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropskega organa za vrednostne papirje in trge (v nadaljnjem besedilu: organ) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je bil organ, na novo ustanovljena agencija s sedežem v Parizu, ustanovljen z Uredbo (EU) št. 1095/2010 in je začel uradno delovati 1. januarja 2011 kot neodvisen organ,

                  C.

                  ker bi bilo treba ta organ obravnavati v kontekstu prevzema nalog od svojega predhodnika, Odbora evropskih zakonodajalcev za vrednostne papirje (CESR), francoskega združenja, od katerega je organ, razen svojega novega mandata, prevzel vse obstoječe in že začete naloge ter pristojnosti (vsa sredstva, obveznosti in vse tekoče operacije Odbora evropskih zakonodajalcev za vrednostne papirje so bile samodejno prenesene na novi organ),

                  D.

                  ker je ta organ del Evropskega sistema finančnih nadzornikov in tesno sodeluje s svojimi sorodnimi organi, Evropskim bančnim organom, v okviru skupnega odbora z Evropskim organom za zavarovanja in poklicne pokojnine in z Evropskim odborom za sistemska tveganja,

                  E.

                  ker so celotna dodeljena proračunska sredstva organa za leto 2011 znašala 16 964 913,92 EUR;

                  F.

                  ker je bilo v skladu z uredbo o ustanovitvi organa (6) 60 % proračuna za leto 2011 financiranega s prispevki držav članic in držav Evropskega združenja za prosto trgovino (EFTA), 40 % proračuna pa je bilo financiranega iz proračuna Unije,

                  G.

                  ker je konec leta 2011 organ zabeležil pozitivno realizacijo proračuna v višini 4 457 244,82 EUR (7) (po odštetju tečajnih razlik v višini 4 645,56 EUR), kar je bilo v računovodskih izkazih zabeleženo kot obveznost do Komisije,

         Upravljanje proračuna in finančno poslovodenje

                  1.

                  na podlagi letnih računovodskih izkazov ugotavlja, da je začetni prispevek Unije za proračun organa za leto 2011 znašal 6 784 000 EUR; ugotavlja, da je bilo to prvo leto delovanja agencije;

                  2.

                  na podlagi letnih računovodskih izkazov ugotavlja, da je celotni proračun organa za leto 2011 znašal 16 964 913,92 EUR (vključno z 9 857 457,23 EUR iz držav članic, 257 288,76 EUR prispevkov opazovalcev in 66 167,93 EUR, ki predstavljajo „druge prihodke“);

                  3.

                  poziva Komisijo, naj pri naslednjem pregledu dela in načinov financiranja agencij, ki bo predložen najkasneje do 2. januarja 2014, preuči vse možnosti za novo dolgoročno financiranje organa, ki bo zagotovilo njegovo neodvisnost;

                  4.

                  poziva Komisijo, naj oceni možnost priprave predloga, s katerim bi se zagotovilo, da bodo proračuni treh evropskih nadzornih organov v celoti financirani iz proračuna Unije;

                  5.

                  z zaskrbljenostjo ugotavlja, da določbe finančne uredbe niso v celoti prilagojene finančni shemi organa, saj se 60 % proračuna financira s prispevki držav članic in držav EFTA; meni, da bi bilo treba to vprašanje obravnavati najkasneje ob naslednjemu pregledu finančne uredbe v zvezi z agencijami, ter poziva Komisijo, naj oceni to stanje in o tem poroča organu za podelitev razrešnice;

                  6.

                  na podlagi letnih računovodskih izkazov ugotavlja, da je bil organ leta 2011 v glavnem osredotočen na ustanovitev in nadaljnjo širitev;

                  7.

                  poudarja pomen ustreznega usklajevanja dodeljenega proračuna in razpoložljivih delovnih mest na eni strani ter nalog, zaupanih organu, na drugi strani, saj bi nesorazmerje lahko privedlo do neuravnoteženega kadrovanja v zvezi z zaposlovanjem osebja organa na eni strani ter vključevanjem nacionalnih strokovnjakov na drugi strani; izraža zaskrbljenost zaradi dejstva, da je Komisija spremenila kadrovski načrt, ki ga je predlagal organ, ne da bi to jasno navedla; poziva Komisijo, naj bo popolnoma jasna glede tega vprašanja in drugih vprašanj;

                  8.

                  s tem v zvezi se seznanja s pomisleki iz predhodnih ugotovitev ocene finančnega sektorja EU, ki jo je opravil MDS decembra 2012 in v kateri se priporoča povečanje virov in pristojnosti evropskih nadzornih organov, saj je to potrebno za uspešno izpolnjevanje njihovega mandata, obenem pa tudi povečuje neodvisnost njihovega delovanja;

                  9.

                  na podlagi letnih računovodskih izkazov ugotavlja, da je upravni svet na otvoritveni seji organa 11. januarja 2011 sprejel in odobril glavna finančna pravila ter finančno uredbo organa, da bi mu omogočil izvrševanje pooblastil kot evropskemu organu;

         Prevzem nalog od CESR

                  10.

                  na podlagi letnih računovodskih izkazov ugotavlja, da je bila politična odločitev o spremembi Odbora evropskih zakonodajalcev za vrednostne papirje v organ januarja 2011 sprejeta septembra 2010, kar je pomenilo, da so bili na voljo le štirje meseci za ustanovitev organa, medtem ko se običajen čas za take naloge ocenjuje na dve leti;

                  11.

                  ugotavlja, da je bilo prvo četrtletje 2011 namenjeno prenosu sredstev z Odbora evropskih zakonodajalcev za vrednostne papirje na organ ter izvajanju predpisov Unije glede finančnih tokov, zaposlovanja in javnih naročil ter usposabljanju o njih; poleg tega ugotavlja, da se je po podpisu nove zakupne pogodbe decembra 2010 organ v drugem četrtletju preselil v svoje prostore; ugotavlja, da so se dela od marca do junija 2011 izvajala v novih prostorih;

                  12.

                  na podlagi letnih računovodskih izkazov ugotavlja, da sta bila v tretjem in zadnjem četrtletju, ko so bili spremenjeni kadrovski načrt in postopki zaposlovanja organa, zaposlena novi vodji (nov predsednik aprila 2011 in nova izvršna direktorica junija 2011) ter da je organ začel izboljševati poslovanje;

                  13.

                  na podlagi odgovorov organa ugotavlja, da so zgoraj navedene zadeve in omejeno pripravljalno obdobje za vzpostavitev poslovanja razlogi za prenizko proračunsko porabo leta 2011;

         Računovodski sistem

                  14.

                  na podlagi letnih računovodskih izkazov ugotavlja, da je bilo treba prilagoditi standardno in splošno strukturo proračuna, ki jo je organ sprejel na začetku leta 2011, glede na njegove realne potrebe;

                  15.

                  na podlagi računovodskih izkazov ugotavlja, da je organ aprila 2011 uvedel računovodstvo na podlagi nastanka poslovnega dogodka (ABAC), računovodski sistem, ki ga uporablja Komisija za proračunsko računovodstvo; poleg tega ugotavlja, da je v prehodnem obdobju, od januarja do aprila 2011, organ uporabljal sistem, ki temelji na preglednicah, in da je aprila prevzel končni sistem ABAC/SAP, ki ga uporablja Komisija;

                  16.

                  na podlagi letnih računovodskih izkazov ugotavlja, da račune, povezane s proračunom, vodi sistem ABAC, splošne pa sistem SAP, ki je neposredno povezan s splošnim računovodskim sistemom Komisije; ugotavlja tudi, da se različna proračunska in finančna poročila pripravljajo z uporabo orodja za poročanje Business Objects;

                  17.

                  na podlagi navedb organa ugotavlja, da je izvedel potrditev svojega računovodskega sistema s pristopom popolne kontrole leta 2011, in poziva organ, naj organu za podelitev razrešnice zagotovi poročilo o nadaljnjih ukrepih za leto 2012 o „potrditvi računovodskih sistemov“ v skladu z merili, ki jih je določila Komisija (GD za proračun);

         Izvrševanje proračuna

                  18.

                  na podlagi letnih računovodskih izkazov ugotavlja, da je organ ob koncu leta 2011 zabeležil 75,7-odstotno stopnjo izvrševanja proračuna za obveznosti in 62,5-odstotno za plačila;

                  19.

                  na podlagi letnih računovodskih izkazov (8) ugotavlja, da je bilo iz leta 2011 v leto 2012 prenesenih za 1 901 218,61 EUR obveznosti, od katerih bo treba morda kasneje razveljaviti približno 250 000 EUR;

                  20.

                  ugotavlja, da sta bili stopnji izvrševanja obveznosti za naslov I („Odhodki za zaposlene“) 84,95 % in 82,46 % za naslov II („Upravni odhodki“); ugotavlja, da je bilo leto 2011 leto prehoda z Odbora evropskih zakonodajalcev za vrednostne papirje na evropski organ in pripravljalno leto za nove postopke in zahteve; poziva organ, naj organ za podelitev razrešnice obvesti o ukrepih, sprejetih za izboljšanje stopenj, saj nizka stopnja izvrševanja kaže na težave pri načrtovanju in izvrševanju proračuna;

                  21.

                  ugotavlja, da je organ v svojem začetnem obdobju rasti; ugotavlja, da je bil zato proračun za plače višji od potrebnega, saj ni bilo mogoče vsega osebja zaposliti na začetku leta; poleg tega ugotavlja, da se je manjše število osebja od prvotno načrtovanega v proračunu ustrezno odražalo pri izvajanju naslova II;

                  22.

                  ugotavlja, da so bili vsi proračunski prenosi opravljeni v okviru istega naslova, razen neto prenosa 250 000 EUR, ki je bil prenesen iz naslova I v naslov II zaradi prispevka h kritju stroškov obnove novih prostorov;

                  23.

                  na podlagi letnih računovodskih izkazov ugotavlja nizko, 46,92-odstotno stopnjo izvrševanja obveznosti v naslovu III („Odhodki iz poslovanja“); ugotavlja, da je bilo približno 1 000 000 EUR obveznosti za naslov III prenesenih zaradi kritja projektov informacijske tehnologije, ki so bili del delovnega programa za leto 2011, vendar je bil zaradi zamud v zakonodajnem postopku njihov začetek odložen; poziva organ, naj organ za podelitev razrešnice obvesti o ukrepih, sprejetih za povečanje stopnje, saj nizka stopnja izvrševanja kaže na težave pri načrtovanju in izvajanju proračuna;

                  24.

                  ugotavlja, da so se obveznosti, pri katerih je bilo posebej težko oceniti odhodke, nanašale na dajatve francoskim oblastem, stroške za potovalne agencije in usposabljanje za nadzornike, ki ga ne izvaja neposredno organ;

                  25.

                  priznava, da je organ upošteval vzorec odhodkov za leto 2011 in dejstvo, da je bil proračun za leto 2012 preoblikovan ter da je za proračun za leto 2013, za naslova I in II, organ upošteval dejstvo, da v obdobju rasti ne bodo zapolnjena vsa delovna mesta kadrovskega načrta na začetku leta;

                  26.

                  ugotavlja, po navedbah organa, da so bile zaradi tehničnih težav in zamud pri izvajanju sistema ABAC ustrezne proračunske obveznosti knjižene šele leta 2011;

                  27.

                  ugotavlja, da je Računsko sodišče odkrilo več primerov v skupnem znesku 207 442 EUR, pri katerih odobritve za plačila, prenesene v leto 2012, niso ustrezale prevzetim pravnim obveznostim; poziva organ, naj obvesti organ za podelitev razrešnice o sprejetih ukrepih za ocenitev te pomanjkljivosti, saj so bili ti prenosi nepravilni in bi jih bilo treba razveljaviti;

                  28.

                  je seznanjen, da je organ izboljšal upravljanje stalnih sredstev; poleg tega v zvezi z neopredmetenimi sredstvi ugotavlja, da je organ od 1. januarja 2012 uvedel časovnice za notranje uslužbence, ki sodelujejo pri projektih IT, ter da izboljšuje ustrezne postopke;

         Sistemi kontrole

                  29.

                  je seznanjen s tem, da so bili leta 2012 sprejeti notranji standardi kontrole organa in da je bil leta 2012 imenovan koordinator za notranjo kontrolo;

                  30.

                  pozdravlja sklep upravnega odbora z dne 11. januarja 2011 o pogojih izvajanja notranjih preiskav v zvezi s preprečevanjem goljufij, korupcije in drugih nezakonitih dejanj, ki škodujejo interesom Skupnosti; poudarja, da je ta sklep zelo podoben besedilu vzorčnega sklepa, priloženega medinstitucionalnemu sporazumu z dne 25. maja 1999, in predstavlja pristop organa k temu sporazumu;

                  31.

                  ugotavlja, da je bila večina izvedbenih pravil organa za kadrovske predpise sprejeta, nekatera pa je še treba potrditi ali dokončati;

                  32.

                  je seznanjen s trenutnim stanjem, ki velja za tri evropske nadzorne organe:

                              —

                              leta 2011 je bilo sprejetih 14 izvedbenih pravil,

                              —

                              pet izvedbenih pravil je bilo sprejetih leta 2012,

                              —

                              sedem izvedbenih pravil čaka na potrditev kolegija Komisije ali GD HR,

                              —

                              Komisija ni odobrila štirih izvedbenih pravil, ki so zahtevala, da trije organi spremenijo pravila o novih modelih v skladu z novimi kadrovskimi predpisi;

         Postopki zaposlovanja

                  33.

                  ugotavlja, da je organ uskladil svoje postopke zaposlovanja s priporočili Računskega sodišča; poziva organ, naj organ za podelitev razrešnice obvesti, katere nadaljnje ukrepe je sprejel za izboljšanje postopkov zaposlovanja; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, naj omogoči določeno stopnjo poenostavitve glede agencij v okviru člena 110 kadrovskih predpisov;

                  34.

                  na podlagi letnih računovodskih izkazov (9) ugotavlja, da je bilo leto 2011 odločilno leto za organ pri ustanavljanju in širjenju enote za kadrovske zadeve, da bi našel ustrezne vire za svoje nove funkcije in naloge; ugotavlja, da je na dan 31. decembra 2012 osebje organa sestavljalo 50 začasnih uslužbencev, trije uslužbenci, zaposleni na podlagi francoskih pogodb, prevzetih od predhodne organizacije, pet pogodbenih uslužbencev, dva napotena nacionalna strokovnjaka ter dva pripravnika;

                  35.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (10) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 157.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 331, 15.12.2010, str. 84.

         (5)  UL L 357, 31.12.2002, str. 72.

         (6)  UL L 331, 15.12.2010, str. 12, člen 62(1).

         (7)  Letni računovodski izkazi za leto 2011, str. 27.

         (8)  Letni računovodski izkazi za leto 2011, str. 42.

         (9)  Letni računovodski izkazi za leto 2011, str. 46.

         (10)  Sprejeta besedila, P7_TA(2013)0134 (glej stran 374 tega Uradnega lista).


title: 2011/600/EU: Sklep Evropskega parlamenta z dne 10. maja 2011 o razrešnici glede izvrševanja proračuna Eurojusta za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Eurojusta za proračunsko leto 2009

text:
               27.9.2011

               SL

               Uradni list Evropske unije

               L 250/215

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Eurojusta za proračunsko leto 2009
   (2011/600/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Eurojusta za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Eurojusta za proračunsko leto 2009, skupaj z odgovori Eurojusta (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), in zlasti člena 36 Sklepa,

               —

               ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0133/2011),

               1.

               podeli razrešnico upravnemu direktorju Eurojusta glede izvrševanja proračuna tega urada za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 144.

      (2)  UL L 248, 16.9.2002, str. 1.

      (3)  UL L 63, 6.3.2002, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Eurojusta za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Eurojusta za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Eurojusta za proračunsko leto 2009, skupaj z odgovori Eurojusta (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), in zlasti člena 36 Sklepa,

                  —

                  ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0133/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 upravnemu direktorju Eurojusta podelil razrešnico za izvrševanje proračuna agencije za proračunsko leto 2008 (5) in je v resoluciji, ki spremlja sklep o razrešnici, med drugim:

                              —

                              pozdravil sklenitev praktičnega dogovora o načinu sodelovanja med agencijo in Evropskim uradom za boj proti goljufijam z dne 24. septembra 2008,

                              —

                              se seznanil z ugotovitvijo Računskega sodišča, da je imela agencija v letu 2008 še vedno težave s prenosom proračunskih sredstev, čeprav se je zdelo, da je znesek nižji kot v prejšnjem letu (13 % končnih odobrenih proračunskih sredstev v primerjavi s 25 % proračunskih sredstev, prenesenih v letu 2007),

                              —

                              obžaloval, da je Računsko sodišče pri postopkih javnih naročil znova ugotovilo pomanjkljivosti tako kot v zadnjih treh letih,

                  C.

                  ker je proračun agencije v letu 2009 znašal 26 400 000 EUR, kar je 6,4 % več kot v proračunskem letu 2008,

         Uspešnost

                  1.

                  pozdravlja pobudo agencije, da ključne kazalnike uspešnosti vključi v načrte svojih enot za leto 2010; vseeno poziva agencijo, naj organ za podelitev razrešnice obvesti o teh ključnih kazalnikih in o njihovi povezavi s cilji, proračunom in delovnim programom agencije; meni, da bo dejansko povezovanje kazalnikov s cilji, proračunom in delovnim programom agencije zainteresiranim stranem omogočilo, da bolje ovrednotijo uspešnost agencije;

                  2.

                  pozdravlja pobudo agencije, ki je v razpredelnici, priloženi poročilu Računskega sodišča za leto 2009, predstavila primerjavo dejavnosti, izvedenih med letoma 2008 in 2009, kar organu za podelitev razrešnice omogoča, da učinkoviteje primerja uspešnost agencije v teh dveh letih;

         Prenos odobrenih proračunskih sredstev

                  3.

                  z zadovoljstvom ugotavlja, da Računsko sodišče nima pripomb glede stopnje prenosov in razveljavitev proračunskih sredstev v letu 2009;

                  4.

                  ugotavlja, da bi morala razrešnica za izvrševanje proračuna agencije bolj temeljiti na njeni uspešnosti poslovanja med celotnim letom;

                  5.

                  poziva, naj agencija organ za podelitev razrešnice obvesti o ukrepih, ki jih je sprejela, da bi preprečila prenose proračunskih sredstev v naslednje leto, ker se je tovrstna težava nenehno pojavljala v preteklih postopkih za podelitev razrešnice;

         Izboljšanje postopkov javnega naročanja

                  6.

                  čestita agenciji, ker je vzpostavila ukrepe za opredelitev tržne vrednosti ustreznih izdelkov/storitev pred začetkom postopka oddaje javnega naročila; meni, da je ta pobuda pomembno dejanje, ki bi mu morale slediti tudi preostale agencije; pozdravlja tudi letni načrt naročil agencije za leto 2009, ki je zelo pomagal oddelkom in službam agencije pri vodenju javnih razpisov; meni, da takšne pobude izboljšujejo navodila in nadzor odredbodajalca;

         Človeški viri

                  7.

                  izraža zaskrbljenost, ker je Računsko sodišče znova ugotovilo pomanjkljivosti pri načrtovanju in izvajanju postopkov zaposlovanja; ugotavlja zlasti, da je raven prostih delovnih mest še vedno visoka (24 %), čeprav je manjša kot v letu 2008 (26 %) in 2007 (33 %); v skladu s tem poziva agencijo, naj pripravi celovit akcijski načrt zaposlovanja, s katerim bo občutno zmanjšala delež prostih mest, ter naj o tem obvesti organ za podelitev razrešnice; ne glede na to pozdravlja namero agencije, da zmanjša delež prostih mest na manj kot 8 % do konca leta 2011;

                  8.

                  pozdravlja dosežek agencije, ki ji je v letu 2009 uspelo zmanjšati število začasnih uslužbencev, ki so opravljali naloge stalno zaposlenih delavcev, z 31 na 10; ne glede na to poziva agencijo, naj dodatno zmanjša število teh uslužbencev v skladu s priporočilom službe za notranjo revizijo;

                  9.

                  je seznanjen, da je agencija v letu 2009 začela izvajati nov postopek zaposlovanja, ki določa, da člani izbirne komisije povabijo na razgovor le kandidate, ki izkažejo vsaj 75-odstotno uspešnost na predhodnem ocenjevanju, medtem ko na rezervno listo uvrstijo le tiste z najmanj 75-odstotno uspešnostjo na razgovoru in na pisnem preizkusu znanja;

                  10.

                  izraža zaskrbljenost, ker je Računsko sodišče poročalo, da so tri od šestih delovnih mest na ravni srednjih vodstvenih delavcev (vodje oddelkov) v Eurojustu začasno zapolnili z uslužbenci, zaposlenimi kot „vršilci dolžnosti“; poudarja, da te razmere kažejo na težave pri privabljanju in ohranjanju pravega osebja; vseeno pozdravlja dejstvo, da namerava agencija sprejeti sklep, po katerem bo končna ocena kandidatov temeljila na kombinaciji ocene, ki je bila pridobljena ob izpolnitvi prijavnega obrazca, ter rezultata razgovorov in pisnih preizkusov znanja; meni, da ta pristop izboljšuje izbirne postopke agencije, saj na učinkovit način upošteva strokovnost vsakega kandidata;

         Notranja revizija

                  11.

                  je seznanjen, da so bila od 26 priporočil, ki jih je 31. decembra 2008 dala služba za notranjo revizijo, upoštevana le štiri (od tega dve „kritični“); poleg tega ugotavlja, da je služba za notranjo revizijo decembra 2009 izdala dodatno priporočilo in da je pri izvajanju 15 od preostalih 23 priporočil nastala zamuda, daljša od 12 mesecev; v skladu s tem poziva agencijo, naj organ za podelitev razrešnice obvesti o razlogih za takšno zamudo, in naj nemudoma ukrepa, da bo izboljšala postopek zaposlovanja, zmanjšala število začasnih uslužbencev, prestrukturirala kadrovsko službo, pripravila načrt za upravljanje človeških virov, pozorneje spremljala dejavnosti na področju človeških virov in znova pregledala vsebino registra izjem;

                  12.

                  pozdravlja pobudo agencije, da organu za podelitev razrešnice zagotovi letno poročilo o notranji reviziji agencije, ki ga pripravi služba za notranjo revizijo; meni, da je to znamenje preglednosti in primer najboljše prakse, ki mu morajo slediti vse druge zadevne agencije,

                  13.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 144.

         (2)  UL L 248, 16.9.2002, str. 1.

         (3)  UL L 63, 6.3.2002, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 202.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2013/297/EU: Sklep Sveta z dne 13. maja 2013 o sklenitvi Sporazuma med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov#Sporazum med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov

text:
               20.6.2013

               SL

               Uradni list Evropske unije

               L 168/10

      SKLEP SVETA

   z dne 13. maja 2013
   o sklenitvi Sporazuma med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov
   (2013/297/EU)
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije in zlasti člena 77(2)(a) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2012/428/EU (1) je bil 23. julija 2012 podpisan Sporazum med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov (v nadaljnjem besedilu: Sporazum), s pridržkom njegove sklenitve.

               (2)

               Sporazum bi bilo treba odobriti.

               (3)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (2); Združeno kraljestvo torej ne sodeluje pri sprejetju tega akta, ki zato zanj ni zavezujoč in se v njem ne uporablja.

               (4)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3); Irska torej ne sodeluje pri sprejetju tega akta, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Sporazum med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta imenuje osebo(-e), pooblaščeno(-e), da v imenu Unije posreduje(-jo) uradno obvestilo iz člena 2 Sporazuma, s čimer izrazi soglasje Unije, da jo ta Sporazum zavezuje (4).
   Člen 3
   Ta sklep začne veljati na dan sprejetja.

      V Bruslju, 13. maja 2013

            Za Svet

            Predsednik

         S. COVENEY

      (1)  UL L 199, 26.7.2012, str. 1.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.

         SPORAZUM

      med Evropsko unijo in Ukrajino o spremembi Sporazuma med Evropsko skupnostjo in Ukrajino o poenostavitvi izdajanja vizumov
      EVROPSKA UNIJA
      na eni strani in
      UKRAJINA
      na drugi strani,
      v nadaljnjem besedilu: pogodbenici, STA SE –
      OB UPOŠTEVANJU Sporazuma med Evropsko skupnostjo in Ukrajino o poenostavitvi izdajanja vizumov, ki je začel veljati 1. januarja 2008,
      V ŽELJI po nadaljnji poenostavitvi medosebnih stikov med ljudmi,
      OB PRIZNAVANJU pomena uvedbe režima potovanj brez vizumov za državljane Ukrajine v razumnem času, če bodo izpolnjeni pogoji za dobro upravljano in varno mobilnost,
      OB UPOŠTEVANJU začetka veljavnosti Uredbe (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (1), ki zlasti zagotavlja obvezno obrazložitev zavrnitve izdaje vizuma in pravico prosilcev za vizum do pritožbe v primeru zavrnitve,
      OB UPOŠTEVANJU Protokola o schengenskem pravnem redu, vključenem v okvir Evropske unije, in Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma ne uporabljajo za Združeno kraljestvo in za Irsko,
      OB UPOŠTEVANJU Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma ne uporabljajo za Dansko –
      DOGOVORILI:
      Člen 1
      Sporazum med Evropsko skupnostjo in Ukrajino o poenostavitvi izdajanja vizumov (v nadaljnjem besedilu: Sporazum) se spremeni v skladu z določbami tega člena:

                  1.

                  V naslovu se beseda „skupnostjo“ nadomesti z besedo „unijo“.

                  2.

                  V členu 1(2) se vstavi naslednji prvi pododstavek:
                  „Ukrajina lahko ponovno uvede vizumsko obveznost za državljane ali določene kategorije državljanov vseh držav članic, ne pa za državljane ali določene kategorije državljanov posameznih držav članic.“

                  3.

                  V členu 2(1) in (2) se beseda „Skupnosti“ nadomesti z besedama „Evropske unije“.

                  4.

                  V točki (e) člena 3 se beseda „Skupnosti“ nadomesti z besedama „Evropske unije“.

                  5.

                  Člen 4(1) se spremeni:

                              (a)

                              točka (c) se nadomesti z naslednjim:

                                          „(c)

                                          za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Ukrajini:

                                                      —

                                                      pisna zahteva nacionalnega združenja prevoznikov Ukrajine za mednarodni cestni prevoz z navedbo namena, trajanja, namembnih krajev in pogostosti potovanj;“;

                              (b)

                              točka (e) se nadomesti z naslednjim:

                                          „(e)

                                          za novinarje in osebje tehnične ekipe, ki spremlja novinarje po poklicni dolžnosti:

                                                      —

                                                      potrdilo ali drug dokument, ki ga izda strokovna organizacija ali delodajalec prosilca za vizum, ki dokazuje, da je zadevna oseba kvalificiran novinar ali član osebja tehnične ekipe, ki spremlja novinarje po poklicni dolžnosti, in navaja, da je namen potovanja opravljanje novinarskega dela;“;

                              (c)

                              točka (i) se nadomesti z naslednjim:

                                          „(i)

                                          za udeležence programov uradnih izmenjav, ki jih organizirajo pobratena mesta in drugi občinski subjekti:

                                                      —

                                                      pisna zahteva vodij uprave / županov teh mest ali drugih občinskih subjektov;“;

                              (d)

                              točka (j) se nadomesti z naslednjim:

                                          „(j)

                                          za bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke – na obisku pri državljanih Ukrajine, ki zakonito prebivajo na ozemlju držav članic, ali pri državljanih Evropske unije, ki prebivajo na ozemlju države članice, katere državljani so:

                                                      —

                                                      pisna zahteva osebe, ki vabi;“;

                              (e)

                              točka (m) se nadomesti z naslednjim:

                                          „(m)

                                          za osebe, ki so na obisku zaradi zdravljenja, in osebe, ki jih morajo spremljati:

                                                      —

                                                      uradni dokument zdravstvene ustanove, ki potrjuje nujnost zdravstvene oskrbe v tej ustanovi in nujnost spremstva, ter dokazilo o zadostnih finančnih sredstvih za plačilo zdravljenja;“;

                              (f)

                              dodajo se naslednje točke:

                                          „(n)

                                          za predstavnike organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav:

                                                      —

                                                      pisna zahteva, ki jo izda organizacija, ki vabi, dokazilo, da oseba zastopa organizacijo civilne družbe, in potrdilo ustreznega registra o obstoju take organizacije, ki ga izda državni organ v skladu z nacionalno zakonodajo;

                                          (o)

                                          za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic:

                                                      —

                                                      pisna zahteva organizacije, ki vabi in potrjuje, da zadevna oseba sodeluje na prireditvi;

                                          (p)

                                          za predstavnike verskih skupnosti:

                                                      —

                                                      pisna zahteva verske skupnosti, registrirane v Ukrajini, z navedbo namena, trajanja in pogostosti potovanj;

                                          (q)

                                          za udeležence v uradnih programih čezmejnega sodelovanja Evropske unije, kot je Evropski instrument sosedstva in partnerstva (ENPI):

                                                      —

                                                      pisna zahteva organizacije, ki vabi.“

                  6.

                  V členu 5 se odstavki 1 do 3 nadomestijo z naslednjim:
                  „1.   Diplomatsko-konzularna predstavništva držav članic izdajo vizume za večkratni vstop z veljavnostjo petih let za naslednje kategorije oseb:

                              (a)

                              člani nacionalnih in regionalnih vlad ter parlamentov, ustavnih in vrhovnih sodišč, državni in regionalni tožilci ter njihovi namestniki, če niso izvzeti iz vizumske obveznosti s tem sporazumom, pri izvajanju svojih obveznosti;

                              (b)

                              stalni člani uradnih delegacij, ki v skladu z uradnimi vabili, naslovljenimi na Ukrajino, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

                              (c)

                              zakonci in otroci (vključno s posvojenimi), mlajši od 21 let ali vzdrževani, ter starši (vključno s skrbniki), ki so na obisku pri državljanih Ukrajine, ki zakonito prebivajo na ozemlju držav članic, ali pri državljanih Evropske unije, ki prebivajo na ozemlju države članice, katere državljani so;

                              (d)

                              poslovneži in predstavniki poslovnih organizacij, ki redno potujejo v države članice;

                              (e)

                              novinarji in osebje tehnične ekipe, ki spremlja novinarje po poklicni dolžnosti.

                        Z odstopanjem od prvega pododstavka, kadar sta potreba ali namen pogostih ali rednih potovanj očitno omejena na krajše obdobje, se veljavnost vizuma za večkratni vstop omeji na ustrezno obdobje, zlasti kadar je

                              —

                              mandat za osebe iz točke (a),

                              —

                              čas veljavnosti statusa stalnega člana uradne delegacije za osebe iz točke (b),

                              —

                              čas veljavnosti dovoljenja za zakonito prebivanje državljanov Ukrajine, ki zakonito prebivajo v Evropski uniji, za osebe iz točke (c),

                              —

                              čas veljavnosti statusa predstavnika poslovne organizacije ali rok veljavnosti pogodbe o zaposlitvi za osebe iz točke (d),

                              —

                              rok veljavnosti pogodbe o zaposlitvi za osebe iz točke (e)

                        krajši od pet let.
                  2.   Diplomatsko-konzularna predstavništva držav članic izdajo vizume za večkratni vstop z veljavnostjo enega leta za naslednje kategorije oseb, če so v prejšnjem letu pridobile najmanj en vizum in ga uporabljale v skladu z zakoni, ki urejajo vstop v obiskano državo in bivanje v njej:

                              (a)

                              vozniki, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Ukrajini;

                              (b)

                              člani osebja na vlakih, hladilnih vozilih in lokomotivah mednarodnih vlakov, ki potujejo na ozemlja držav članic;

                              (c)

                              udeleženci znanstvenih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

                              (d)

                              udeleženci mednarodnih športnih prireditev in osebe, ki jih spremljajo v strokovni ekipi;

                              (e)

                              udeleženci programov uradnih izmenjav, ki jih organizirajo pobratena mesta in drugi občinski subjekti;

                              (f)

                              predstavniki organizacij civilne družbe, ki redno potujejo v države članice zaradi strokovnega izobraževanja, seminarjev, konferenc, tudi v okviru programov izmenjav;

                              (g)

                              udeleženci v uradnih programih čezmejnega sodelovanja Evropske unije, kot je Evropski instrument sosedstva in partnerstva (ENPI);

                              (h)

                              študenti in podiplomski študenti, ki redno potujejo zaradi študija ali strokovnega izobraževanja, tudi v okviru programov izmenjav;

                              (i)

                              predstavniki verskih skupnosti;

                              (j)

                              predstavniki svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic;

                              (k)

                              osebe, ki morajo na redne obiske zaradi zdravljenja, in osebe, ki jih morajo spremljati.

                        Z odstopanjem od prvega pododstavka, kadar sta potreba ali namen pogostih ali rednih potovanj očitno omejena na krajše obdobje, se veljavnost vizuma za večkratni vstop omeji na ustrezno obdobje.
                  3.   Diplomatsko-konzularna predstavništva držav članic izdajo vizume za večkratni vstop z veljavnostjo najmanj dveh let in največ pet let za kategorije oseb iz odstavka 2 tega člena, če so v prejšnjih dveh letih uporabljale enoletni vizum za večkratni vstop v skladu z zakoni, ki urejajo vstop v obiskano državo in bivanje v njej, razen če sta potreba ali namen pogostih ali rednih potovanj očitno omejena na krajše obdobje; v tem primeru se veljavnost vizuma za večkratni vstop omeji na ustrezno obdobje.“

                  7.

                  Člen 6 se spremeni:

                              (a)

                              odstavek 3 se nadomesti z naslednjim:
                              „3.   Države članice zaračunajo takso v višini 70 EUR za obravnavanje prošenj za izdajo vizuma v primerih, ko je prosilec za vizum zaradi razdalje med krajem njegovega stalnega bivališča in krajem, kjer je bila prošnja vložena, zaprosil, da se odločitev v zvezi s prošnjo sprejme v treh dneh od vložitve, in se je konzulat strinjal, da odločitev sprejme v treh dneh.“;

                              (b)

                              v odstavku 4:

                                          (i)

                                          uvodno besedilo se nadomesti z naslednjim:
                                          „4.   Brez poseganja v odstavek 5 oprostitve plačila taks za obravnavanje prošenj za izdajo vizuma veljajo za naslednje kategorije oseb:“;

                                          (ii)

                                          v točki (a) se dodajo naslednje besede:
                                          „ali državljanov Evropske unije, ki prebivajo na ozemlju države članice, katere državljani so“;

                                          (iii)

                                          v točki (i) se dodajo naslednje besede:
                                          „in drugi občinski subjekti“;

                                          (iv)

                                          v točki (j) se dodajo naslednje besede:
                                          „in osebje tehnične ekipe, ki spremlja novinarje po poklicni dolžnosti“;

                                          (v)

                                          dodajo se naslednje točke:

                                                      „(o)

                                                      predstavniki verskih skupnosti;

                                                      (p)

                                                      predstavniki svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic;

                                                      (q)

                                                      udeleženci seminarjev, konferenc, športnih, kulturnih ali izobraževalnih dogodkov, ki jih organizirajo neprofitne organizacije, stari 25 let ali mlajši;

                                                      (r)

                                                      predstavniki organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav;

                                                      (s)

                                                      udeleženci v uradnih programih čezmejnega sodelovanja Evropske unije, kot je Evropski instrument sosedstva in partnerstva (ENPI).“;

                                          (vi)

                                          doda se naslednji pododstavek:
                                          „Prvi pododstavek se uporablja tudi v primerih, kadar je namen potovanja tranzit.“;

                              (c)

                              doda se naslednji odstavek:
                              „5.   Kadar država članica sodeluje z zunanjim ponudnikom storitev z namenom izdaje vizuma, lahko zunanji ponudnik storitev zaračuna takso za storitve. Navedena taksa je sorazmerna s stroški, ki jih ima zunanji ponudnik storitev pri opravljanju svojih storitev in ne sme presegati 30 EUR. Države članice ohranijo možnost za vse prosilce, da prošnje vložijo neposredno na svojih konzulatih. Če se od prosilcev zahteva osebna zglasitev ob vložitvi prošnje, mora pristojni organ prosilcem to praviloma omogočiti v roku dveh tednov, odkar so ti za to zaprosili.“

                  8.

                  Člen 10 se spremeni:

                              (a)

                              naslov se nadomesti z naslednjim:

                                 „Diplomatski in službeni potni listi“;

                              (b)

                              v odstavku 2, ki se preštevilči v odstavek 3, se besede „iz odstavka 1“ nadomestijo z besedami „iz odstavkov 1 in 2“;

                              (c)

                              vstavi se nov odstavek 2:
                              „2.   Državljani Ukrajine, ki so imetniki veljavnih biometričnih službenih potnih listov, lahko vstopijo, zapustijo in so v tranzitu prek ozemelj držav članic brez vizumov.“

                  9.

                  Člen 12(1) se spremeni:

                              (a)

                              v prvem stavku se beseda „skupnosti“ nadomesti z besedo „unije“;

                              (b)

                              v drugem stavku se beseda „Skupnost“ nadomesti z besedama „Evropsko unijo“ in besede „Komisija Evropskih skupnosti“ se nadomestijo z besedama „Evropska komisija“.

                  10.

                  Člen 13 se spremeni:

                              (a)

                              obstoječi odstavek se oštevilči kot odstavek 1;

                              (b)

                              doda se naslednji odstavek:
                              „2.   Določbe dvostranskih sporazumov ali dogovorov med posameznimi državami članicami in Ukrajino, ki so bili sklenjeni pred začetkom veljavnosti tega sporazuma, o izvzetju imetnikov nebiometričnih službenih potnih listov iz vizumske obveznosti, veljajo še naprej brez poseganja v pravico zadevnih držav članic ali Ukrajine, da bodisi odpovejo izvajanje teh bilateralnih sporazumov ali dogovorov bodisi jih začasno prenehajo izvajati.“

            Člen 2
      Pogodbenici v skladu s svojimi postopki ratificirata ali odobrita ta sporazum, ki začne veljati prvi dan drugega meseca, ki sledi dnevu, ko zadnja pogodbenica uradno obvesti drugo o zaključku zgoraj navedenih postopkov.

         V Bruslju, dne triindvajsetega julija leta dva tisoč dvanajst, v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in ukrajinskem jeziku, pri čemer je vsako od teh besedil enako verodostojno.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  UL L 243, 15.9.2009, str. 1.

         IZJAVA EVROPSKE UNIJE O DOKUMENTIH, KI JIH JE TREBA PREDLOŽITI S PROŠNJO ZA IZDAJO VIZUMA ZA KRATKOROČNO BIVANJE
         Evropska unija bo sestavila usklajeni seznam dokazil v skladu s členom 48(1)(a) Vizumskega zakonika za zagotovitev, da se od prosilcev iz Ukrajine zahteva predložitev načeloma enakih dokazil.

         IZJAVA EVROPSKE UNIJE O POENOSTAVITVAH ZA DRUŽINSKE ČLANE
         Evropska unija je seznanjena s predlogom Ukrajine za širšo opredelitev pojma družinskih članov, ki bi morali biti upravičeni do poenostavitve vizumskih postopkov, pa tudi s pomenom, ki ga Ukrajina pripisuje poenostavitvi gibanja te kategorije oseb.
         Z namenom olajšanja mobilnosti večjega števila oseb, ki imajo družinske vezi (zlasti sestre, bratje in njihovi otroci) z državljani Ukrajine, ki zakonito prebivajo na ozemljih držav članic, ali z državljani Evropske unije, ki prebivajo na ozemlju države članice, katere državljani so, Evropska unija poziva konzularna predstavništva držav članic, da v celoti izkoristijo obstoječe možnosti Vizumskega zakonika za poenostavitev izdajanja vizumov tej kategoriji oseb, kar zlasti vključuje poenostavitev dokumentarnih dokazil, ki jih morajo predložiti prosilci, za izvzetje iz plačila taks za obravnavo prošnje za izdajo vizuma in po potrebi za izdajanje vizumov za večkratni vstop.

         IZJAVA EVROPSKE UNIJE O ČLENU 10(2) SPORAZUMA
         Evropska unija lahko uveljavlja začasno prenehanje izvajanja dela Sporazuma, zlasti člena 10(2), v skladu s postopkom, določenim v členu 14(5) Sporazuma, če Ukrajina zlorabi izvajanje člena 10(2) ali če izvajanje privede do grožnje za javno varnost. Če se člen 10(2) začasno preneha izvajati, Evropska unija začne posvetovanja v okviru Odbora, ustanovljenega s Sporazumom, za rešitev težav, ki so privedle do začasnega prenehanja.

         SKUPNA IZJAVA GLEDE ŠVICE IN LIHTENŠTAJNA
         Pogodbenici sta seznanjeni s tesnimi odnosi med Evropsko unijo ter Švico in Lihtenštajnom, zlasti na podlagi Sporazuma z dne 26. oktobra 2004 o pridružitvi teh dveh držav k izvajanju, uporabi in razvoju schengenskega pravnega reda.
         V takih okoliščinah je zaželeno, da organi Švice in Lihtenštajna ter Ukrajine nemudoma sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo v spremenjenem Sporazumu.


title: 2011/616/EU: Sklep Evropskega parlamenta z dne 10. maja 2011 o razrešnici glede izvrševanja proračuna Skupnega podjetja SESAR za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Skupnega podjetja SESAR za proračunsko leto 2009

text:
               27.9.2011

               SL

               Uradni list Evropske unije

               L 250/255

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Skupnega podjetja SESAR za proračunsko leto 2009
   (2011/616/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja SESAR za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Skupnega podjetja SESAR za proračunsko leto, ki se je končalo 31. decembra 2009, z odgovori Skupnega podjetja (1),

               —

               ob upoštevanju priporočila Sveta z dne 15. februarja 2011 (05894/2011 – C7-0051/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 1361/2008 z dne 16. decembra 2008 o spremembi Uredbe (ES) št. 219/2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (3), in zlasti člena 4b Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0124/2011),

               1.

               podeli razrešnico izvršnemu direktorju Skupnega podjetja SESAR glede izvrševanja proračuna skupnega podjetja za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja SESAR, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 30.

      (2)  UL L 248, 16.9.2002, str. 1.

      (3)  UL L 352, 31.12.2008, str. 12.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Skupnega podjetja SESAR za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja SESAR za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Skupnega podjetja SESAR za proračunsko leto, ki se je končalo 31. decembra 2009, z odgovori Skupnega podjetja (1),

                  —

                  ob upoštevanju priporočila Sveta z dne 15. februarja 2011 (05894/2011 – C7-0051/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe Sveta (ES) št. 1361/2008 z dne 16. decembra 2008 o spremembi Uredbe (ES) št. 219/2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (3), in zlasti člena 4b Uredbe,

                  —

                  ob upoštevanju finančnih pravil Skupnega podjetja SESAR, ki jo je upravni odbor SESAR sprejel 28. julija 2009 (v nadaljnjem besedilu: finančna pravila SESAR),

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor ter mnenja Odbora za promet in turizem (A7-0124/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je bilo Skupno podjetje SESAR ustanovljeno februarja 2007 za upravljanje dejavnosti programa SESAR (to so raziskave o upravljanju zračnega prometa na enotnem evropskem nebu),

                  C.

                  ker je to podjetje v začetni fazi in do konca leta 2009 še ni imelo v celoti vzpostavljenih sistemov notranjega nadzora in finančnega poročanja,

                  D.

                  ker je skupno podjetje lastnik vseh opredmetenih in neopredmetenih sredstev, ki jih ustvari ali se nanj prenesejo za razvojno fazo projekta SESAR, v skladu s posebnimi sporazumi s svojimi člani,

                  E.

                  ker je Računsko sodišče aprila 2010 podalo mnenje št. 2/2010 o finančnih pravilih Skupnega podjetja SESAR,

                  1.

                  pozdravlja mnenje Računskega sodišča, da so računovodski izkazi skupnega podjetja SESAR za leto 2009 zanesljivi in da so z njimi povezane transakcije z vseh pomembnih vidikov zakonite in pravilne;

                  2.

                  ugotavlja, da je skupno podjetje iz proračuna za leto 2009 prejelo 55 000 000 EUR sredstev za obveznosti in 27 689 788 EUR sredstev za plačila;

         Izvrševanje proračuna

                  3.

                  je seznanjen, da je končni proračun skupnega podjetja za leto 2009 vključeval sredstva za prevzem obveznosti v višini 325 000 000 EUR in sredstva za plačila v višini 157 000 000 EUR; poleg tega ugotavlja, da sta bili stopnji uporabe za obveznosti in plačila 97,1 % oziroma 43,2 %;

                  4.

                  ugotavlja, da je skupno podjetje še vedno v začetnem obdobju, saj je bila Uredba (ES) št. 1361/2008, ki spreminja osnovni akt o skupnem podjetju SESAR (ES) št. 219/2007, sprejeta šele 16. decembra 2008;

                  5.

                  ugotavlja, da bančni depoziti s konca leta v višini 86 800 000 EUR pomenijo kršitev proračunskega načela ravnotežja;

                  6.

                  meni, da je pomembno določiti pogoje, pod katerimi se morebitno pozitivno stanje izkazov o realizaciji proračuna vnese v proračun skupnega podjetja za naslednje proračunsko leto, s čimer se posebej opredeli uporabo tega odstopanja od splošnega proračunskega načela ravnotežja;

                  7.

                  izraža zaskrbljenost, ker do decembra 2009 ni bil vzpostavljen integriran sistem upravljanja, ki bi omogočil, da se dodelijo stroški posebnim delovnim sklopom in opredelijo viri financiranja operativnih stroškov;

                  8.

                  zahteva, da se k vsakoletnemu proračunu doda poročilo o neporabljenih sredstvih, prenesenih iz prejšnjih let, s pojasnilom, zakaj ta sredstva niso bila uporabljena, ter kako in kdaj bodo uporabljena;

         Prispevki članov

                  9.

                  poziva skupno podjetje, naj uskladi prikaz prispevkov članov v računovodskih izkazih pod vodstvom Komisije;

                  10.

                  poziva skupno podjetje, naj v členih 97 in 98 izvedbenih pravil v okviru finančnih pravil SESAR dodatno razvije določbe o članstvu in sofinanciranju, zlasti glede:

                              —

                              pravil o pristopu novih članov,

                              —

                              prispevkov članov v naravi,

                              —

                              določil in pogojev, v skladu s katerimi lahko skupno podjetje opravi revizijo prispevkov članov,

                              —

                              pogojev, v skladu s katerimi lahko upravni odbor odobri sofinanciranje nad standardno najvišjo stopnjo v višini 50 %;

         Sistemi notranje kontrole

                  11.

                  poziva skupno podjetje, naj zaključi uvajanje sistema notranjega nadzora in finančnih informacij;

                  12.

                  pozdravlja ugotovitev Računskega sodišča, da so bili leta 2009 sprejeti pomembni ukrepi za uvedbo sistemov nadzora, vendar izraža zaskrbljenost, ker do konca leta še ni bilo vzpostavljeno integrirano orodje za upravljanje finančnih, proračunskih in operativnih informacij; je seznanjen z odgovorom skupnega podjetja, da so bili finančni sistemi vzpostavljeni do maja 2010;

                  13.

                  poziva skupno podjetje, naj v svoja finančna pravila vključi posebno omembo, da ima na podlagi določb iz okvirne finančne uredbe za organe skupnosti služba za notranjo revizijo pristojnosti kot njegov notranji revizor;

                  14.

                  predvsem meni, da mora biti vloga službe za notranjo revizijo kot notranjega revizorja, da skupnemu podjetju svetuje, kako naj ravna s tveganji, izdaja neodvisna mnenja o kakovosti sistemov upravljanja in nadzora ter pripravlja priporočila za izboljšanje pogojev izvajanja dejavnosti in za spodbujanje dobrega finančnega poslovodenja; prav tako meni, da je bistveno, da skupno podjetje organu, odgovornemu za podelitev razrešnice, predloži poročilo, ki ga pripravi njegov direktor in v njem povzame število in vrsto notranjih revizij, ki jih je opravil notranji revizor, priporočila in sprejete ukrepe na podlagi teh priporočil;

                  15.

                  glede na obseg njegovega proračuna in zapletenosti nalog meni, da bi moralo skupno podjetje ustanoviti revizijski odbor, ki bi poročal neposredno upravnemu odboru;

         Finančna uredba

                  16.

                  potrjuje, da je po začetku veljave Uredbe (ES) št. 1361/2008 o spremembi Uredbe (ES) št. 219/2007 upravni odbor 28. julija 2009 sprejel nova finančna pravila za SESAR; ocenjuje, da ta pravila večinoma temeljijo na načelih okvirne finančne uredbe, vendar meni, da bi lahko uvedli nadaljnje izboljšave, povezane z:

                              —

                              izjemami pri proračunskih načelih,

                              —

                              vlogo službe za notranjo revizijo,

                              —

                              ustanovitvijo odbora za revizijo,

                              —

                              določbami, ki se nanašajo na članstvo v SESAR.

         (1)  UL C 342, 16.12.2010, str. 30.

         (2)  UL L 248, 16.9.2002, str. 1.

         (3)  UL L 352, 31.12.2008, str. 12.

         (4)  UL L 357, 31.12.2002, str. 72.


title: 2011/584/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za zdravila za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2009

text:
               27.9.2011

               SL

               Uradni list Evropske unije

               L 250/173

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za zdravila za proračunsko leto 2009
   (2011/584/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za zdravila za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,

               —

               ob upoštevanju Uredbe (ES) št. 726/2004 Evropskega parlamenta in Sveta (3) o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila, zlasti člena 68 te uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0153/2011),

               1.

               odloži sprejetje sklepa o podelitvi razrešnice izvršnemu direktorju Evropske agencije za zdravila glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 28.

      (2)  UL L 248, 16.9.2002, str. 1.

      (3)  UL L 136, 30.4.2004, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropske agencije za zdravila za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za zdravila za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropske agencije za zdravila za proračunsko leto 2009, skupaj z odgovori Agencije (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti njenega člena 185,

                  —

                  ob upoštevanju Uredbe (ES) št. 726/2004 Evropskega parlamenta in Sveta (3) o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila, zlasti člena 68 te uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94,

                  —

                  ob upoštevanju letnega notranjega revizijskega poročila o Evropski agenciji za zdravila za leto 2009, ki ga je pripravila služba za notranjo revizijo,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0153/2011),

                  A.

                  ker je Računsko sodišče v svojem poročilu o letnih računovodskih izkazih Evropske agencije za zdravila za proračunsko leto 2009 izdalo mnenje s pridržkom glede zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 izvršnemu direktorju Evropske agencije za zdravila podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep Parlamenta o razrešnici, med drugim:

                              —

                              izrazil zaskrbljenost zaradi ugotovitve Računskega sodišča, da je znesek prenesenih proračunskih sredstev dosegel 36 000 000 EUR (19,7 % proračuna), znesek razveljavljenih proračunskih sredstev pa 9 700 000 EUR (tj. 5,3 % proračuna),

                              —

                              pozval agencijo, naj izboljša kakovost svojih postopkov javnih naročil, da bi odpravila pomanjkljivosti, ki jih je odkrilo Računsko sodišče (na primer v zvezi z uporabo metod vrednotenja za cenovna merila in nujnimi utemeljitvami izbire postopkov),

                  C.

                  ker je proračun agencije za 2009 znašal 194 000 000 EUR, kar je za 6,28 % več kot v proračunskem letu 2008,

                  D.

                  ker se proračun agencije financira iz proračuna Unij, ki predstavlja 18,52 % skupnih prejemkov v letu 2009, predvsem pa s taksami, ki jih plačujejo farmacevtske družbe, in ker se je posledično splošni prispevek Unije med letom 2008 in 2009 zmanjšal za 9,2 %,

         Splošne ugotovitve

                  1.

                  je resno zaskrbljen zaradi odgovorov agencije na pomembna vprašanja, ki sta jih zastavila Računsko sodišče in služba za notranjo revizijo, kot so:

                              (i)

                              vodenje postopkov javnih naročil;

                              (ii)

                              pomanjkanje upoštevanja izvedbenih postopkov za ugotavljanje in upravljanje navzkrižja interesov uslužbencev in strokovnjakov agencije;

                              (iii)

                              merila za zaposlovanje uslužbencev;

                  2.

                  meni, da bi zlasti omenjeni vidiki lahko privedli do:

                              (i)

                              ponavljajočih se napak pri vodenju postopkov javnih naročil, kot so bile tiste, najdene v letu 2009, ki so predstavljale precejšen delež celotnega proračuna agencije in bi lahko ogrozile zakonitost in pravilnost transakcij, povezanih z računovodskimi izkazi agencije;

                              (ii)

                              morebitnih tveganj glede neodvisnosti strokovnjakov in uslužbencev, ki sodelujejo pri vrednotenju medicinskih proizvodov;

                              (iii)

                              morebitnih pomanjkljivosti pri zaposlovanju uslužbencev in strokovnjakov, kar bi lahko privedlo ne samo do izločitve sposobnih kandidatov in/ali zaposlovanja manj sposobnih kandidatov, ampak ima lahko tudi negativne vplive na kakovost znanstvenega ocenjevanja agencije;

         Upravljanje proračuna in finančno poslovodenje

         Postopki javnih naročil

                  3.

                  je zaskrbljen, ker je Računsko sodišče v postopkih javnih naročil odkrilo napake, ki predstavljajo precejšen delež skupnega proračuna agencije v proračunskem letu 2009; poudarja, da je Računsko sodišče že leta 2008 naletelo na pomanjkljivosti na tem področju, zlasti pri uporabi metod vrednotenja za merilo cene v utemeljitvah izbire postopkov;

                  4.

                  še posebej poudarja, da je agencija v več postopkih javnih naročil za obsežne okvirne pogodbe za informacijsko tehnologijo v ocenjeni vrednosti 30 000 000 EUR leta 2009 naredila več napak pri začetku postopkov, kot so:

                              (i)

                              aritmetične napake pri vrednotenju meril za dodelitev naročila;

                              (ii)

                              neustrezna dokumentacija o vrednotenju člana izbirne komisije;

                              (iii)

                              nezadostni dokazi, da je bila metoda vrednotenja izbirnih meril uporabljena dosledno, zato je dopuščala različne interpretacije;

                              (iv)

                              nezadostno preverjanje, s katerim naj bi zmanjšali tveganje napak pri začetku postopka s pogajanji, tako da zaradi napak pri uporabi meril za dodelitev naročila ni bil zagotovljen najboljši izkoristek sredstev;

                  5.

                  ugotavlja tudi, da je v drugih dveh postopkih javnih naročil s pogajanji v zneskih 5 300 000 EUR in 4 000 000 EUR z enim samim dobaviteljem prišlo do več napak pri začetku postopka, na primer:

                              (i)

                              uradno povabilo za javni razpis ni bilo objavljeno;

                              (ii)

                              podrobne tehnične specifikacije niso bile pripravljene vnaprej;

                              (iii)

                              tehnične specifikacije pred začetkom pogajanj niso jasno opredeljevale vseh proizvodov, ki so predmet naročila;

                              (iv)

                              izbirna komisija ni bila imenovana;

                              (v)

                              poročilo o vrednotenju ni bilo pripravljeno;

                  6.

                  zato ugotavlja, da agencija ni upoštevala različnih zahtev zadevnih predpisov o javnih naročilih;

                  7.

                  ni pripravljen sprejeti dejstva, da agencija ni bila sposobna vzpostaviti nadzornega sistema, ki bi preprečil ali pravočasno zaznal omenjene ponavljajoče se napake, ki ogrožajo zakonitost in pravilnost transakcij, povezanih z računovodskimi izkazi agencije; glede na to poziva agencijo, naj poveča kakovost svojih postopkov javnih naročil in tako odpravi pomanjkljivosti, ki jih je odkrilo Računsko sodišče;

                  8.

                  poziva agencijo, naj oblikuje večletni načrt oddaje javnih naročil, ki bi zagotovil strožje tehnične in postopkovne kontrole, in do 30. junija 2011 o tej zadevi poroča organu za podeljevanje razrešnice;

                  9.

                  poziva agencijo, naj zagotovi, da se rezultati postopkov javnih naročil preverijo pred oddajo naročil; pričakuje, da se glede na ugotovitve Računskega sodišča vedno pripravijo podrobne tehnične specifikacije;

         Prenos proračunskih sredstev

                  10.

                  je zaskrbljen, ker je Računsko sodišče poročalo o prenosu proračunskih sredstev v znesku 19 500 000 EUR (38 % vseh obveznosti agencije) in da je bilo približno 14 800 000 EUR prenesenega zneska namenjenih dejavnostim, ki ob koncu leta še niso bile izvedene (oziroma v nekaterih primerih blagu, ki še ni bilo dobavljeno); poudarja, da je to stanje dokaz zamud pri izvajanju dejavnosti, ki se financirajo iz naslova II (Nepremičnine, oprema in razni odhodki iz poslovanja) proračuna agencije, in priča, da agencija ne spoštuje proračunskega načela enoletnosti; je ocenil odgovor agencije v zvezi s pripombami in pozdravlja, da si agencija prizadeva zmanjšati obseg prenesenih sredstev; spodbuja agencijo, naj nadaljuje ta proces zaradi celovite uporabe načela enoletnosti;

                  11.

                  opozarja, da je Računsko sodišče že v prejšnjih proračunskih letih poročalo o visokih zneskih prenesenih sredstev, in je zaskrbljen, ker je takšno stanje v nasprotju z načelom enoletnosti; ugotavlja, da je znesek prenesenih proračunskih sredstev v letu 2008 dosegel 36 milijonov EUR (19,7 % proračuna v letu 2008), znesek razveljavljenih proračunskih sredstev pa 9,7 milijona EUR (tj. 5,3 % proračuna v letu 2008);

         Prihodki od pristojbin

                  12.

                  poziva agencijo, naj bolje usklajuje med svojimi finančnimi in znanstvenimi storitvami, da bo odpravila nesprejemljive, dolge zamude pri nalogih za izterjavo; ugotavlja, da so bile po poročilih Računskega sodišča pri dveh nalogih za izterjavo (226 200 EUR in 110 200 EUR) izmed desetih preverjenih zamude še posebej dolge (21 in 5 mesecev), kar je kršitev internih pravil agencije;

                  13.

                  poudarja, da se proračun Agencije financira tako s sredstvi iz proračuna Unije kot tudi s taksami, ki jih farmacevtska industrija plačuje za pridobitev ali podaljšanje dovoljenja za promet v Uniji; vendar ugotavlja, da prispevek iz proračuna Unije znaša le 18,7 % celotnega proračuna in se je z leti zmanjšal, v letu 2005 je na primer znašal 22,7 %; poudarja, da je celotni proračun agencije znašal 194 389 000 EUR;

         Pogodbe o terminskih valutnih poslih

                  14.

                  pričakuje, da bo agencija preudarno vodila svojo dolgoletno politiko, da sklepa pogodbe o terminskih valutnih poslih, da bi proračunska sredstva za upravne odhodke zavarovala pred neugodnim nihanjem menjalnega tečaja britanskega funta; od agencije pričakuje, da bo upravljala takšne transakcije, da se preprečijo izgube zaradi tečajnih razlik, kot tiste iz leta 2009 v višini 900 000 EUR; poudarja, da jo je Računsko sodišče že večkrat opozorilo na ta problem; od agencije zahteva, da svojo revidirano politiko vodenja zakladnice nemudoma sporoči pristojnemu odboru Parlamenta; bo spremljal revidirano politiko vodenja zakladnice;

                  15.

                  od agencije ugotavlja, da je revizijski svetovalni odbor agencije revidiral politiko vodenja zakladnice, jo sprejel in uradno potrdil; poziva agencijo, da Parlamentu pred 30. junijem 2011 posreduje pregled izvajanja revidirane politike vodenja zakladnice;

         Uspešnost

                  16.

                  meni, da je ocenjevanje ustreznosti in učinkovitosti obstoječih sistemov, namenjenih zagotavljanju znanstvenih nasvetov glede zdravil za ljudi, pomembno orodje za merjenje uspešnosti agencije; ugotavlja, da je služba za notranjo revizijo odkrila hude pomanjkljivosti v zvezi s tem;

         Upravljanje navzkrižij interesov

                  17.

                  se mu zdi nesprejemljivo, da agencija ne uporablja zadevnih pravil učinkovito, kar ima za rezultat pomanjkanje kakršnega koli zagotovila, da vrednotenje zdravil za ljudi izvajajo neodvisni strokovnjaki; poudarja, da v letu 2009 še vedno ni bilo izvedenih dvanajst „zelo pomembnih“ in eno „kritično“ priporočilo iz številnih predhodnih letnih revizijskih poročil o agenciji, ki jih je izvedla notranja služba za revizijo, večina katerih zadeva neodvisnost strokovnjakov, pri čemer najstarejše priporočilo sega v leto 2005;

                  18.

                  ugotavlja, da se je direktor agencije zaposlil na področju svetovanja, ki med drugim farmacevtskim družbam svetuje glede razvoja novih zdravil in zmanjševanja obdobja za njihovo trženje; poudarja, da ta premik zbuja dvome glede aktualne neodvisnosti agencije; ugotavlja, da člen 16 Kadrovskih predpisov za uradnike Evropske unije (6) upravnemu odboru dodeljuje široko diskrecijsko pravico, s katero se lahko dovoli ali prepove takšna zaposlitev; ugotavlja, da se je po privolitvi prihodnje zaposlitve nekdanjega izvršnega direktorja agencije upravni odbor odločil določiti omejitve v zvezi z njegovimi novimi in prihodnjimi strokovnimi aktivnostmi; zato agencijo poziva, naj organu za podeljevanje razrešnice do 30. junija 2011 posreduje poročilo, ki bo navedlo vse primerljive primere, ki so se pripetili vse od vzpostavitve agencije, in podrobno razloži sklep upravnega odbora za vsak posamezen primer;

                  19.

                  ni pripravljen sprejeti dejstva, da agencija ne spoštuje natančno kodeksa o ravnanju pri določanju načel in smernic o neodvisnosti in zaupnosti, ki veljajo za člane sveta in odbora, strokovnjake in zaposlene v agenciji; od agencije pričakuje, da pred določanjem projektnih vodij za izdelke podrobno oceni, ali bi lahko interesi, ki so jih razkrili uslužbenci, vplivali na njihovo nepristranskost in neodvisnost; poleg tega poziva agencijo, naj dokumentira in oceni svoje kontrole ter vodi evidenco sklepov o dodeljevanju projektov, ki morajo biti na voljo na njeni spletni strani;

                  20.

                  poudarja, da bi lahko v primerih, ko bi bile ocene postavljene pod vprašaj zaradi navzkrižja interesov, trpel ugled agencije;

                  21.

                  nemudoma poziva agencijo, da organu za podeljevanje razrešnice posreduje elemente, ki jih je vzpostavila za zagotavljanje neodvisnosti strokovnjakov vse od svoje ustanovitve;

                  22.

                  se sprašuje o tem, da pomanjkljivosti glede ocenjevanja neodvisnosti strokovnjakov niso navedene v poročilih Računskega sodišča glede letnih računovodskih izkazov agencije od leta 2006 dalje;

                  23.

                  zahteva, da se ga obvesti, ali se je preverila neodvisnost strokovnjakov in osebja, ki so obravnavali zdravila, ki vsebujejo benfluoreks, in če je to tako, na kakšen način, in kako so bili preverjeni njihovi razkriti interesi;

         Postopki za znanstveno vrednotenje zdravil za ljudi

                  24.

                  od agencije ni pripravljen sprejeti dejstva, da bodo informacije v dokumentaciji glede zdravil za ljudi nepopolne; v zvezi s tem jo še poziva, naj poskrbi za to, da bo mogoče bistvene informacije preprosto poiskati in da se bodo upoštevale vse zadevne smernice o sistemu arhiviranja;

                  25.

                  poleg tega od agencije zahteva, naj dopolni in redno posodablja podatkovno zbirko evropskih strokovnjakov, kot zahteva Uredba (ES) št. 726/2004, in o tem obvešča organ za podeljevanje razrešnice; agencijo še poziva, naj dovoli pridobivanje informacij iz podatkovne zbirke SIAMED in podatkovne zbirke s pregledom proizvodov;

         Vloga agencije in pristojnih nacionalnih organov

                  26.

                  poziva agencijo, naj obvesti organ za podelitev razrešnice o pogojih sporazuma z državami članicami o vlogah in prenosu nalog na nacionalne pristojne organe pri vprašanjih, kot so neodvisnost odborov, strokovnjakov in procesa ocenjevanja, potem ko je sporazum začel veljati, ter o ravni njegovega izvajanja, vključno s podrobno evidenco njegovega nastanka; meni, da je agencija odgovorna za izvajanje obstoječih postopkov za odkrivanje in upravljanje navzkrižja interesov za svoje strokovnjake, dokler se omenjeni sporazum z državami članicami ne bo začel v celoti izvajati;

         Znanstveni nasvet

                  27.

                  pozdravlja prizadevanja agencije, da bi ponudila obsežnejše znanstveno svetovanje v zgodnjih fazah razvoja novih zdravil, kakor tudi ukrepe za pospešitev ocenjevanja zdravil, ki so bistvenega pomena za javno zdravje, ter za pospešitev razvoja in izvajanja telematskih programov;

         Upravljanje človeških virov

                  28.

                  poziva agencijo, naj zagotovi, da se naloge zaupne narave ne bodo dodeljevale začasnim uslužbencem; je seznanjen z dejstvom, da agencija zaposluje začasne uslužbence (32 v letu 2009) pod pogojem, da so kandidati opravili preizkus za pogodbene delavce, ter da nekateri začasni uslužbenci opravljajo naloge zaupne narave ali imajo dostop do zaupnih podatkov; opozarja na tveganje, da bi prišlo do varnostnih kršitev, ker imajo začasni uslužbenci dostop do zaupnih informacij ali ne poznajo postopkov, ki jih je treba izvesti;

                  29.

                  poziva agencijo, naj izboljša postopek zaposlovanja in poskrbi za ustrezno vodenje dokumentacije; je seznanjen z dejstvom, da je služba za notranjo revizijo odkrila pomanjkljivosti v zvezi s tem; poudarja tudi, da se agencija zaradi pomanjkljive dokumentacije v postopku zaposlovanja ne bi mogla primerno odzvati na morebitne obtožbe o neenaki obravnavi kandidatov in/ali o samovoljnih odločitvah o zaposlovanju; prav tako meni, da zaradi omejene konkurence postopki zaposlovanja morda ne ponujajo optimalne izbire, prav tako pa utegne priti do neučinkovite uporabe človeških virov in finančnih sredstev;

         Notranja revizija

                  30.

                  ni pripravljen sprejeti dejstva, da izjava o zanesljivosti izvršnega direktorja z dne 13. maja 2010 ne vsebuje nobenega pridržka, in posledično ne spoštuje obveze iz kodeksa o ravnanju, ki ga je sprejela agencija, glede izjav o zanesljivosti službe za notranjo revizijo in Računskega sodišča;

                  31.

                  opozarja, da ima izvršni direktor obvezo, da v svoje poročilo vključi povzetek vsebine poročil službe za notranjo revizijo organu za podeljevanje razrešnice, in zlasti:

                              (i)

                              število in vrsto notranjih revizij, ki jih je opravila služba za notranjo revizijo;

                              (ii)

                              vsa priporočila (tudi tista, ki bi jih agencija utegnila zavrniti) in

                              (iii)

                              vse ukrepe, sprejete na podlagi teh priporočil;

                        se sprašuje, če so bile te obveze izpolnjene v prejšnjih proračunskih letih in zahteva, da agencija do 30. junija 2011 organu za podeljevanje razrešnice posreduje poročila službe za notranjo revizijo od leta 2007 dalje;

                  32.

                  ugotavlja pobudo agencije, da organu za podeljevanje razrešnice posreduje letno poročilo o poslovanju agencije, ki ga pripravi služba za notranjo revizijo; meni, da bi to morala biti običajna praksa preglednosti in pričakuje, da bodo tej praksi sledile vse druge agencije;

                  33.

                  ugotavlja, da je izmed 32 priporočil službe za notranjo revizijo eno „kritično“, namreč o izvedbenih postopkih za strokovnjake, 12 pa jih je „zelo pomembnih“ ter se nanašajo predvsem na kadrovsko vodenje, upravljanje navzkrižja interesov zaposlenih in druge postopke znanstvenega vrednotenja zdravil za ljudi v agenciji; zato poziva agencijo, naj organ za podeljevanje razrešnice nemudoma obvesti o natančni vsebini teh priporočil; poziva agencijo, naj nemudoma izvede priporočila službe za notranjo revizijo in organu za podeljevanje razrešnice posreduje celovit pregled sprejetih in izvedenih ukrepov, da se do 30. junija 2011 ta priporočila obravnavajo; poleg tega od Računskega sodišča zahteva, naj spremlja učinkovitost sprejetih ukrepov in o tem obvešča organ za podeljevanje razrešnice;

         Ukrepi, ki jih mora agencija sprejeti do 30. junija 2011

                  34.

                  opominja izvršnega direktorja agencije, naj v sodelovanju s službo za notranjo revizijo temeljito preveri, ali se obstoječi postopki za odkrivanje in upravljanje navzkrižja interesov zaposlenih in strokovnjakov učinkovito uporabljajo, ter do 30. junija 2011 organ za podeljevanje razrešnice obvesti o svojih ugotovitvah;

                  35.

                  pričakuje, da bo upravni odbor hitro sprejel akcijski načrt za odpravo pomanjkljivosti v postopkih javnih naročil; zlasti zahteva, da izvršni direktor agencije v sodelovanju s službo za notranjo revizijo in s svojim generalnim direktoratom pripravi ta akcijski načrt, ki bi moral vključevati posebne ukrepe in časovni razpored za izvajanje; pričakuje, da bo agencija do 30. junija 2011 te posebne ukrepe sporočila organu za podeljevanje razrešnice;

                  36.

                  poziva agencijo, naj do 30. junija 2011 organ za podeljevanje razrešnice obvesti o sprejetih ukrepih in izboljšavah v zvezi z vsemi temi vprašanji;

                  37.

                  sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2011 (7) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 28.

         (2)  UL L 248, 16.9.2002, str. 1.

         (3)  UL L 136, 30.4.2004, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 164.

         (6)  UL L 56, 4.3.1968, str. 1.

         (7)  Sprejeta besedila, P7_TA(2011)0163 (glej stran 269 tega Uradnega lista).